מיריה בלמונטה

מיריה בלמונטה גרסיה (בספרדית: Mireia Belmonte García; נולדה ב-10 בנובמבר 1990) היא שחיינית ספרדייה, האלופה האולמפית (ריו דה ז'ניירו 2016) ואלופת העולם (בודפשט 2017) במשחה ל-200 מטר פרפר. היא אלופת עולם (בריכת 25 מטר) בעלת 10 מדליות מהן 7 זהב (דובאי 2010 ודוחה 2014) ואלופת אירופה בעלת 10 מדליות מהן 4 זהב.

בלמונטה מחזיקה בשלושה שיאי עולם לבריכת 25 מטר (2019), במשחים ל-800 מטר חופשי, 200 מטר פרפר ו-400 מטר מעורב אישי. בעבר החזיקה גם בשיא העולם במשחה ל-1500 מטר חופשי (בריכת 25 מטר).

בלמונטה, הייתה לשחיינית הראשונה בהיסטוריה ששחתה 800 מטר חופשי (בריכת 25 מטר) מתחת ל-8 דקות, 200 מטר פרפר (בריכת 25 מטר) מתחת ל-2 דקות ו-400 מטר מעורב אישי (בריכת 25 מטר) מתחת ל-4:20 דקות.

== ביוגרפיה ==
בלמונטה נולדה בבדלונה, קטלוניה.

====2008====
====אלופת אירופה====
באליפות אירופה שנערכה באיינדהובן, הולנד במרץ 2008 זכתה בלמונטה בשתי מדליות, זהב וארד. מדליית זהב, במשחה ל-200 מטר מעורב אישי בשיא אליפות חדש של 2:11.16 דקות, לפני אוולין וראסטו מהונגריה (2:12.93 דקות) וקמיל מופה מצרפת (2:13.63 דקות) ומדליית ארד במשחה ל-200 מטר פרפר בתוצאה של 2:09.32 דקות, אחרי אורור מונג'ל מצרפת (2:06.59 דקות) ואמש קובץ' מהונגריה (2:06.71 דקות).

באולימפיאדת בייג'ינג (2008) סיימה בלמונטה פעמיים במקום 14 במשחה ל-200 מטר מעורב אישי בתוצאה של 2:13.45 דקות, בשלב המוקדמות היא קבעה תוצאה של 2:12.75 דקות ובמשחה ל-400 מטר מעורב אישי בתוצאה של 4:37.91 דקות, במקום 24 במשחה ל-200 מטר חזה בתוצאה של 2:29.46 דקות ובמקום 15 במשחה שליחות 4x100 מטר מעורב בתוצאה של 4:06.40 דקות, כשחיינית שנייה היא שחתה את סגנון החה ב"זינוק שליחות" בתוצאה של 1:10.46 דקות.

====שיאנית עולם (בריכת 25 מטר)====
באליפות אירופה בשחייה (בריכת 25 מטר) שנערכה ברייקה, קרואטיה בדצמבר אותה שנה זכתה בלמונטה במדליית זהב, במשחה ל-400 מטר מעורב אישי בשיא עולם חדש של 4:25.06 דקות, לפני אלסיה פיליפי מאיטליה (4:26.06 דקות) ופרנצ'סקה סגט (4:27.12 דקות), שתיהן מאיטליה.

===2009===
באליפות העולם שנערכה ברומא, איטליה ביולי 2009 סיימה בלמונטה במקום 22 במשחה ל-200 מטר מעורב אישי בתוצאה של 2:13.75 דקות, במקום 26 במשחה ל-200 מטר פרפר בתוצאה של 2:11.55 דקות. במשחה ל-400 מטר מעורב אישי היא פסלה.

באליפות אירופה בשחייה (בריכת 25 מטר) שנערכה באיסטנבול, טורקיה בדצמבר אותה שנה זכתה בלמונטה במדליית כסף במשחה ל-400 מטר מוערב אישי בתוצאה של 4:27.60 דקות, אחרי האנה מיילי מבריטניה (4:25.66 דקות) ולפני ז'וז'נה יקבוש מהונגריה (4:28.46 דקות).

===2010===
====שחיינית מצטיינת באליפות העולם (בריכת 25 מטר)====
באליפות העולם (בריכת 25 מטר) שנערכה בדובאי, איחוד האמירויות הערביות בדצמבר אותה שנה זכתה בלמונטה ב-4 מדליות, מהן 3 זהב ו-1 כסף. מדליות זהב, במשחה ל-200 מטר פרפר בשיא אליפות חדש של 2:03.59 דקות, לפני ג'מה לאווה מבריטניה (2:03.94 דקות) ופטרה גרנלונד משוודיה (2:04.38 דקות), במשחה ל-200 מטר מעורב אישי בשיא אליפות חדש של 2:05.73 דקות, לפני יה שיוון מסין (2:05.94 דקות) ואריאנה קוקורס מארצות הברית (2:06.09 דקות) ובמשחה ל-400 מטר מעורב אישי בשיא אליפות חדש של 4:24.21 דקות, לפני יה שיוון (4:24.55 דקות) ושואנשו מסין (4:29.05 דקות). מדליית כסף, במשחה ל-800 מטר חופשי בתוצאה של 8:12.48 דקות, אחרי בת ארצה אריקה וילאייסיחה (8:11.61 דקות) ולפני קייט זיגלר מארצות הברית (8:12.84 דקות).

===2011===
באליפות העולם שנערכה בשאנגחאי, סין ביולי 2011 סיימה בלמונטה במקום רביעי במשחה ל-400 מטר מעורב אישי בתוצאה של 4:34.94 דקות, במקום תשיעי במשחה ל-200 מטר פרפר בתוצאה של 2:07.94 דקות ובמקום עשירי במשחה ל-200 מטר מעורב אישי בתוצאה של 2:12.37 דקות, בשלב המוקדמות היא קבעה תוצאה של 2:11.38 דקות ועלתה מהמקום השני.

===2012===
באליפות אירופה שנערכה בדברצן, הונגריה במאי 2012 זכתה בלמונטה בשתי מדליות, זהב וכסף. מדליית זהב, במשחה ל-1500 מטר חופשי בתוצאה של 16:05.34 דקות, לפני אווה ריסטוב מהונגריה (16:10.04 דקות) ואריקה וילאייסיחה (16:15.85 דקות). מדליית כסף, במשחה ל-400 מטר חוחפשי בתוצאה של 4:05.45 דקות, אחרי קורלי בלמי (4:05.31 דקות) ולפני אופלי סירייל אטיין (4:07.47 דקות) שתיהן מצרפת.

====סגנית אלופה אולימפית====
באולימפיאדת לונדון (2012) זכתה בלמונטה בשתי מדליות כסף, במשחה ל-800 מטר חופשי בשיא ספרד חדש של 8:18.76 דקות, אחרי קייטי לדקי מארצות הברית (8:14.63 דקות) ולפני האלופה היוצאת רבקה אדלינגטון מבריטניה (8:20.32 דקות) ובמשחה ל-200 מטר פרפר בתוצאה של 2:05.25 דקות, אחרי ליויאנג ג'יאו מסין שקבעה שיא אולימפי חדש של 2:04.06 דקות ולפני נצומי הושי מיפן (2:05.48 דקות). נוסף לכך, היא סיימה במקום שמיני בשמחה ל-400 מטר מעורב אישי בתוצאה של 4:35.62 דקות, בשלב המוקדמות היא קבעה תוצאה של 4:34.70 דקות ועלתה מהמקום החמישי, במקום עשירי במשחה ל-200 מטר מעורב אישי בתוצאה של 2:11.54 דקות, במקום 13 במשחה ל-400 מטר חופשי בתוצאה של 4:08.2 דקות ובמקום עשירי במשחה שליחות 4x200 מטר חופשי בתוצאה של 7:54.59 דקות, כשחיינית רביעית היא קבעה ב"זינוק שליחות" תוצאה של 1:59.18 דקות.

===2013===
====סגנית אלופת העולם====
באליפות העולם שנערכה בברצלונה, ספרד בתחילת אוגוסט 2013 זכתה בלמונטה ב-3 מדליות, 2 כסף ו-1 ארד. מדליות כסף, במשחה ל-200 מטר פרפר בתוצאה של 2:04.78 דקות, אחרי זיג ליו מסין (2:04.59 דקות) ולפני קטינקה הוסו מהונגריה (2:05.59 דקות) ובמשחה ל-400 מטר מעורב אישי בתוצאה של 4:31.21 דקות, אחרי קטינקה הוסו (4:30.41 דקות) ולפני אליזבת בייזל מארצות הברית (4:31.69 דקות). מדליית ארד, במשחה ל-200 מטר מעורב אישי בתוצאה של 2:09.45 דקות, אחרי קטינקה הוסו (2:07.92 דקות) ואלישיה קוטס מאוסטרליה (2:09.39 דקות). נוסף לכך, היא סיימה במקום רביעי במשחה ל-1500 מטר חופשי בשיא לאומי חדש של 15:58.83 דקות, במקום חמישי במשחה ל-800 מטר חופשי בתוצאה של 8:21.99 דקות ובמקום תשיעי במשחה ל-400 מטר חופשי בתוצאה של 4:06.76 דקות ובמקום חמישי במשחה שליחות 4x200 מטר חופשי בשיא לאומי חדש של 7:53.20 דקות.

===2014===
באליפות אירופה שנערכה בברלין, גרמניה באוגוסט 2014 זכתה בלמונטה ב-5 מדליות אישיות, 2 זהב, 2 כסף ו-1 ארד. מדליות זהב, במשחה ל-1500 מטר חופשי בשיא אירופה חדש של (15:57.29 דקות) לפני בוגלרקה קפש מהונגריה (16:03.04 דקות) ומרטינה קרמיונולי מאיטליה (16:05.98 דקות) ובמשחה ל-200 מטר פרפר בשיא אליפות חדש של (2:04.79 דקות) לפני בת ארצה ג'ודית איגנסיו סוריבס (2:06.66 דקות) וקטינקה הוסו (2:07.28 דקות). מדליות כסף, במשחה ל-800 מטר חופשי בתוצאה של 8:21.22 דקות, אחרי ג'סמין קרלין מבריטניה שקבעה שיא אליפות חדש של (8:15.54 דקות) ולפני בוגלרקה קפש (8:22.06 דקות) ובמשחה ל-400 מטר מעורב אישי בתוצאה של 4:33.13 דקות, אחרי קטינקה הוסו שקבעה שיא אליפות חדש של (4:31.03 דקות) ולפני איימי וילמוט מבריטניה (4:34.69 דקות). מדליית ארד, במשחה ל-400 מטר חופשי בתוצאה של 4:04.01 דקות, אחרי ג'סמין קרלין (4:03.24 דקות) ושרון ון רוונדאל מהולנד (4:03.76 דקות).

====שחיינית מצטיינת באליפות עולם (בריכת 25 מטר)====
באליפות העולם (בריכת 25 מטר) שנערכה בדוחא, קטר בדצמבר אותה שנה זכתה בלמונטה ב-4 מדליות זהב, במשחה ל-400 מטר חופשי בשיא אליפות חדש של 3:55.76 דקות, לפני שרון ון רוונדאל (3:57.76 דקות) וג'אנג יופיי מסין (3:59.51 דקות), במשחה ל-800 מטר חופשי בשיא אליפות חדש של 8:03.41 דקות, לפני ג'סמין קרלין (8:08.16 דקות) ושרון ון רוונדאל (8:08.17 דקות), במשחה ל-200 מטר פרפר בשיא עולם חדש של 1:59.61 דקות, לפני קטינקה הוסו (2:01.12 דקות) ופרנציסקה הנטקה מגרמניה (2:03.89 דקות) ובכך הייתה לשחיינית הראשונה בהיסטוריה ששחתה משחה זה מתחת ל-2 דקות ובמשחה ל-400 מטר מעורב אישי בשיא עולם חדש נוסף של 4:19.86 דקות, לפני קטינקה הוסו (4:22.94 דקות) והאנה מיילי (4:24.74 דקות) ובכך הייתה לשחיינית הראשונה בהיסטוריה ששחתה משחה זה מתחת ל-4:20 דקות.

===2016===
====אלופה אולימפית====
באולימפיאדת ריו דה ז'ניירו (2016) זכתה בלמונטה ב-2 מדליות, זהב וארד. מדליית זהב, במשחה ל-200 מטר פרפר בתוצאה של 2:04.85 דקות, לפני מדליין גרובס מאוסטרליה (2:04.88 דקות) ונצומי הושי מיפן (2:05.20 דקות). מדליית ארד, במשחה ל-400 מטר מעורב אישי בתוצאה של 4:32.39 דקות, אחרי קטינקה הוסו שקבעה שיא עולם חדש של 4:26.36 דקות ומאיה דיראדו מארצות הברית (4:31.15 דקות). נוסף לכך, היא סיימה במקום רביעי במשחה ל-800 מטר חופשי בשיא לאומי דחש של 8:18.55 דקות, במקום 15 במשחה ל-400 מטר חופשי בתוצאה של 4:08.12 דקות ובמקום 16 במשחה ל-200 מטר מעורב אישי בתוצאה של 2:13.33 דקות.

===2017===
באליפות העולם שנערכה בבודפשט, הונגריה ביולי 2017 זכתה בלמונטה ב-3 מדליות, 1 זהב ו-2 כסף. מדליית זהב, במשחה ל-200 מטר פרפר בתוצאה של 2:05.26 דקות, לפני פרנציסקה הנטקה מגרמניה (2:05.39 דקות) וקטינקה הוסו (2:06.02 דקות). מדליות כסף, במשחה ל-1500 מטר חופשי בשיא אישי חדש של 15:50.89 דקות, אחרי קייטי לדקי (15:31.82 דקות) ולפני סימונה קואדרלה מאיטליה (15:53.86 דקות) ובמשחה ל-400 מטר מעורב אישי בתוצאה של 4:32.17 דקות, אחרי קטינקה הוסו שקבעה שיא אליפות חדש של 4:29.33 דקות ולפני סידני פיקרם מקנדה (4:32.88 דקות). נוסף לכך, היא סיימה במקום רביעי במשחה ל-800 מטר חופשי בתוצאה של 8:23.30 דקות, במקום 10 במשחה ל-400 מטר חופשי בתוצאה של 4:09.55 דקות ובמקום 20 במשחה ל-200 מטר מעורב אישי בתוצאה של 2:13.82 דקות.

שבועיים לאחר מכן, במסגרת סבב הגביע העולמי בתחרות שנערכה באיינדהובן, הולנד ב-12 באוגוסט קבעה בלמונטה במשחה ל-400 מטר מעורב אישי שיא עולם חדש של 4:18.94 דקות, שיפור לשיא העולם בן השנה ו-8 חודשים של קטינה הוסו (4:19.46 דקות).

===2021===
באולימפיאדת טוקיו (2020) סיימה במקום רביעי במשחה ל-400 מטר מעורב אישי בתוצאה של 4:35.13 דקות, במקום 14 במשחה ל-800 מטר חופשי בתוצאה של 8:26.71 דקות ובמקום 15 במשחה ל-1500 מטר חופשי בתוצאה של 16:11.68 דקות.

== תארים והישגים ==
* בשנת 2013 זכתה בלמונטה בתואר ספורטאית השנה בספרד.
* במהלך הקריירה שלה קבעה בלמונטה 8 שיאי עולם חדשים, כולם בבריכת 25 מטר (1 במשחה ל-400 מטר חופשי, 1 במשחה ל-800 מטר חופשי, 2 במשחה ל-1500 מטר חופשי, 1 במשחה ל-200 מטר פרפר ו-3 במשחה ל-400 מטר מעורב אישי).

== שיאים אישיים ==
===בריכה אולימפית===
* 200 מטר חופשי: 1:57.58 דקות (2012)
* 400 מטר חופשי: 4:03.84 דקות (2014)
* 800 מטר חופשי: 8:18.55 דקות (2016), שיא ספרד
* 1500 מטר חופשי: 15:50.89 דקות (2017)
* 200 מטר פרפר: 2:04.78 דקות (2013)
* 200 מטר מעורב אישי: 2:09.45 דקות (2013), שיא ספרד
* 400 מטר מעורב אישי: 4:31.21 דקות (2013), שיא ספרד

===בריכת 25 מטר===
* 200 מטר חופשי: 1:55.33 דקות (2011)
* 400 מטר חופשי: 3:54.52 דקות, (11 באוגוסט 2013), שיא עולם בעבר
* 800 מטר חופשי: 7:59.34 דקות, (10 באוגוסט 2013), שיא עולם
* 1500 מטר חופשי: 15:19.71 דקות, (12 בדצמבר 2014), שיא עולם בעבר
* 200 מטר פרפר: 1:59.61 דקות, (3 בדצמבר 2014), שיא עולם
* 100 מטר מעורב אישי: 1:00.80 דקות (2011), שיא ספרד
* 200 מטר מעורב אישי: 2:05.73 דקות (2010), שיא ספרד
* 400 מטר מעורב אישי: 4:18.94 דקות, (12 באוגוסט 2017), שיא עולם

== ראו גם ==

* התפתחות שיא העולם במשחה ל-400 מטר חופשי
* התפתחות שיא העולם במשחה ל-800 מטר חופשי
* התפתחות שיא העולם במשחה ל-1500 מטר חופשי
* התפתחות שיא העולם במשחה ל-200 מטר פרפר
*התפתחות שיא העולם במשחה ל-400 מטר מעורב אישי (ויקיפדיה האנגלית)

== קישורים חיצוניים ==
* 

קטגוריה:שחייניות ספרדיות
קטגוריה:אלופות אולימפיות: שחייניות
קטגוריה:שיאניות עולם בשחייה
קטגוריה:אלופות עולם בשחייה
קטגוריה:שחייניות חופשי
קטגוריה:שחייניות פרפר
קטגוריה:שחייניות חזה
קטגוריה:שחייניות מעורב אישי
קטגוריה:שחייני מים פתוחים
קטגוריה:שחייניות באולימפיאדת בייג'ינג (2008)
קטגוריה:שחייניות באולימפיאדת לונדון (2012)
קטגוריה:שחייניות באולימפיאדת ריו דה ז'ניירו (2016)
קטגוריה:שחייניות באולימפיאדת טוקיו (2020)
קטגוריה:שיאני עולם ספרדים
קטגוריה:אלופות אירופה בשחייה
קטגוריה:אלופות אולימפיות מספרד
קטגוריה:זוכות מדליית כסף אולימפית מספרד
קטגוריה:זוכות מדליית ארד אולימפית מספרד
קטגוריה:זוכות מדליית כסף אולימפית: שחייה
קטגוריה:זוכות מדליית ארד אולימפית: שחייה
קטגוריה:נושאי דגל ספרד באולימפיאדה
קטגוריה:ספרדיות שנולדו ב-1990